A MasterCard több mint ötmillió mikro- és kisvállalkozásnak segít

A mikro- és kisvállalkozások jelentősen hozzájárulnak a munkahelyteremtéshez és a globális gazdasági fejlődéshez, mivel világszerte a vállalkozások mintegy 90%-át és a foglalkoztatás több mint 50%-át adják. A világjárvány elkerülhetetlenné tette a digitális platformokra és folyamatokra történő gyors átállást ebben a szektorban is. Ez egyúttal új lehetőségeket hozott, ugyanakkor sokakat a csőd szélére sodort. A Mastercard ezért a digitális átállás segítésére - az Inkluzív Növekedési Központon keresztül - elindított egy globális kezdeményezést, a Strive-ot. A program a kisvállalkozások pénzügyi ellenálló képességének erősítésére, valamint talpra állásuk és növekedésük támogatására összpontosít.